Balears | Balears

dBalears | 24/09/2019

L'Obra Cultural Balear ha emès un dur comunicat en el que considera que «és una vergonya i un insult» que no es demani coneixement de llengua catalana per a dirigir l'Institut d'Indústries Culturals.

L'OCB ho considera un fet greu «després de tot el que ha passat a la nostra Comunitat en relació a l'oficialitat de la llengua pròpia, el Govern perpetri aquesta nova reculada, que va en contra de la legalitat vigent i, també, del sentit comú».

L'entitat cultural considera que és «imprescindible, no només conèixer, sinó tenir un bon nivell de català per dirigir un institut públic que haurà de tractar cada dia amb agents que usen habitualment i amb tota normalitat la llengua catalana.»

L'OCB exigeix que es recuperi l'acreditació mínima d'un nivell C1 de coneixement de català i igualment, considera imprescindible el coneixement d'altres llengües en les quals també funciona la indústria cultural internacional.

Finalment, l'entitat recorda que l'any 2012 va impulsar mobilitzacions massives per rebutjar la retirada del requisit de català a l'Administració pública i que «Can Alcover va acollir dues vagues de fam d'activistes que protestaven per aquella decisió del Govern Bauzá». i conclou que «Si cal reprendre les mobilitzacions, l'OCB està preparada per a fer-ho».